stanford-oval/wikipedia huggingface dataset:
พระเจ้าชาห์ โมฮัมหมัด เรซา ปาห์ลาวี
จุดจบของระบอบชาห์ > การประท้วงต่อต้านชาห์

แต่การถูกเนรเทศไปอยู่อิรักครั้งนี้ แต่ก็ไม่ทำให้ประชาชนลืมบุรุษที่มีนามว่า อยาตุลเลาะห์ โคมัยนีได้เลย  เขายังติดต่อกับนักศึกษาประชาชนอยู่ตลอด และมีการให้ความคิดเห็นต่อต้านการทำงานของรัฐบาลอยู่บ่อยครั้ง การเมืองในอิหร่านเองก็ยังไม่นิ่ง นักศึกษาประชาชนยังชุมนุมระลึกถึงเหตุการณ์  15 กอร์ดัด 1342 ทุกปี จนในวันที่ 7 มกราคม ค.ศ. 1978 หนังสือพิมพ์อิตติลาอัต (Ittila’at) ซึ่งเป็นหนังสือพิมพ์กระบอกเสียงของรัฐบาล ประณามโคมัยนีว่า เป็นผู้ทรยศต่อชาติ เรื่องนี้ทำให้วันต่อมานักศึกษาและประชาชนในเมืองกุม (Qom) ซึ่งเป็นเมืองที่โคมัยนีเคยอาศัยอยู่ตั้งแต่เด็ก ได้ออกมาประท้วงรัฐบาลอย่างรุนแรง การปราบปรามการประท้วงนี้ทำให้สูญเสียชีวิตมากมายอีกครั้ง  กลายเป็นแรงกระตุ้นให้มีการเคลื่อนไหวเพื่อการปฏิวัติอย่างต่อเนื่องตลอดปี โดยมีเป้าหมายเพื่อขับไล่ชาห์และราชวงศ์ปาห์ลาวีออกจากราชบัลลังก์ และให้สถาปนารัฐบาลอิสลามขึ้นแทน
แม้ว่าโครงการของชาห์จะได้รับการยอมรับในระยะแรก ซึ่งทำให้อิหร่านเจริญขึ้น แต่ก็ทำให้ประชาชนไม่พอใจ และลุกฮือต่อต้านชาห์ เนื่องจากผลจากการปฏิวัติขาว คือ คนในราชวงศ์และข้าราชบริพารใกล้ชิดได้รับที่ดินมหาศาล การมาของ บาร์ ไนต์คลับ หนังสือโป๊หลั่งไหลเข้ามา ทำให้ฝ่ายอนุรักษนิยมและฝ่ายศาสนาไม่พอใจอย่างยิ่ง นอกจากนี้ผลประโยชน์จากการพัฒนาประเทศกลับตกอยู่ในตระกูลคนรวยเพียงไม่กี่ตระกูล รวมถึงพระบรมวงศานุวงศ์และเชื้อพระวงศ์ของชาห์กลับมีธุรกิจและอุตสาหกรรมขนาดใหญ่ บรรดาบริษัทต่างชาติต่างก็เชื้อเชิญพระราชวงศ์และข้าราชบริพารชั้นสูงที่มีอำนาจการเมืองและการทหารเข้าเป็นคณะกรรมการในบริษัทของตนด้วย ทำให้เกิดความแตกต่างระหว่างชนชั้น แต่ชาวอิหร่านส่วนใหญ่กลับมีความเป็นอยู่ที่ยากลำบากไร้การศึกษา อ่านไม่ออกเขียนไม่ได้ ขาดแคลนยารักษาโรค รวมไปถึงนโยบายของชาห์ที่ทรงสนับสนุนชาติอิสราเอลด้วย
ด้วยเหตุที่ประชาชนต่อต้านนโนบายของพระองค์ ชาห์จึงตั้งตำรวจลับ "ซาวัค" โดยทำหน้าที่คล้ายตำรวจเกสตาโปของเยอรมนี คอยแทรกซึมในวงการต่าง ๆ เพื่อจับกุมฝ่ายตรงข้ามของพระองค์ โดยเฉพาะในกลุ่มนักเรียนนักศึกษา อาจารย์ นักการเมือง นักหนังสือพิมพ์  ซาวัคขึ้นชื่อในการจับกุม และทรมานอย่างทารุณ เป็นที่หวาดกลัวของประชาชน แต่ก็ไม่อาจปิดกั้นการเดินขบวนประท้วงที่เกิดในเวลาต่อมาได้
จุดจบของระบอบชาห์ > การปฏิวัติอิสลาม

ความไม่พอใจของประชาชนเริ่มถึงจุดระเบิดเมื่อวันที่ 19 สิงหาคม ค.ศ. 1978 ซึ่งตรงกับเดือนรอมฎอน ได้เกิดเหตุไฟไหม้รุนแรงในโรงภาพยนตร์ที่เมืองอะบาดาน มีผู้เสียชีวิต 387 คน รัฐบาลได้ออกข่าวว่าพวกศาสนานิยมหัวรุนแรงเป็นผู้อยู่เบื้องหลัง ทว่าเมื่อตำรวจไม่สามารถหาผู้กระทำผิดได้ก็ทำให้ประชาชนเคียดแค้นรัฐบาล และเกิดการประท้วงตามเมืองต่าง ๆ ส่วนคู่ปรับของชาห์คืออยาตุลเลาะห์ โคมัยนี แม้จะถูกเนรเทศไปยังประเทศอิรัก 12 ปี และภายหลังถูกรัฐบาลอิรักขอร้องให้ออกไปนอกประเทศ โคมัยนีจึงได้อพยพไปอยู่ฝรั่งเศส แต่โคมัยนีก็ใช้การอัดเสียงใส่เทปคาสเซตได้ทำการอัดซ้ำและทำการเผยแพร่แก่นักศึกษาประชาชน และลุกลามถึงนักศึกษาอิหร่านในต่างประเทศด้วย
หลังโศกนาฏกรรมที่เมืองอะบาดาน ประชาชนในเตหะรานได้รวมกันประท้วงชาห์ เผาธงชาติ ถือป้ายข้อความ "แยงกี้ โกโฮม" "ชาห์ต้องลาออก" และ "โคมัยนีต้องปกครองอิหร่าน" มีสตรีแต่งกายด้วยชุดดำสวมคลุมศีรษะจำนวนมาเข้าร่วมขบวนด้วย ขบวนได้ปะทะกับทหาร ทำให้มีผู้เสียชีวิต และบาดเจ็บหลายคน  หลังจากเหตุการณ์นี้ ก็เกิดเหตุการณ์ประท้วงระลอกแล้วระลอกเล่าตามหัวเมืองอื่น กรรมกรนับแสนคนนัดหยุดงาน พนักงานรัฐวิสาหกิจ บรรดาครู อาจารย์ นักเรียน นักศึกษา ต่างเข้าร่วมกันประท้วง โคมัยนีเองแม้จะอยู่ต่างประเทศ แต่ก็ได้เรียกร้องให้มุสลิมทั่วโลกหันมาสนใจการต่อสู้ของประชาชนชาวอิหร่าน โดยได้กล่าวในระหว่างฤดูกาลประกอบพิธีฮัจญ์ มีใจความตอนหนึ่งว่า
ชาห์ได้ยกทรัพยากรธรรมชาติ และผลประโยชน์ที่ประชากรพึงมีพึงได้ให้แก่ชาวต่างชาติจนหมดสิ้น ชาห์ยกน้ำมันให้อเมริกา ยกก๊าซธรรมชาติให้โซเวียต ทุ่งเลี้ยงสัตว์ ป่า และน้ำมันส่วนหนึ่งให้อังกฤษ โดยปล่อยให้ประชาชนอยู่ในความล้าหลัง
การประท้วงครั้งใหญ่ที่สุดเกิดขึ้นเมื่อวันที่ 10 ธันวาคม ค.ศ. 1978 ซึ่งเป็นวันรำลึกถึงการเสียชีวิตของอิหม่ามฮุเซน วันนั้นประชาชนนับล้านได้ออกมาชุมนุมกันบนท้องถนนและที่สาธารณะ มีการชูรูปโคมัยนี มีการตะโกนด่าทออเมริกา และเรียกร้องรัฐอิสลาม
การประท้วงใหญ่เกิดขึ้นอีกที่เมืองมาชาดมีการลุกฮือเผาบ้านของชาวอเมริกัน ตลอดจนกิจการต่าง ๆ ของชาวตะวันตก ทหารได้สกัดกั้นและทำให้มีผู้บาดเจ็บล้มตายนับร้อย เหตุการณ์ลุกลามใหญ่โตจนรัฐบาลอเมริกา และยุโรปสั่งให้คนของตนออกจากอิหร่าน ความตึงเครียดที่กดดันทำให้ชาห์ทำตามคำแนะนำของอเมริกา โดยการเสด็จออกนอกประเทศพร้อมครอบครัว เมื่อวันที่ 13 มกราคม ค.ศ. 1979 โดยที่รัฐบาลของนายชาห์ปูร์ บัคเตียร์ ได้ออกประกาศว่า พระองค์มิได้สละบัลลังก์แต่อย่างใด และแล้วในวันที่ 1 กุมภาพันธ์ โคมัยนีพร้อมผู้ช่วยราว 500 คน และนักหนังสือพิมพ์อีก 150 คน ได้โดยสารเครื่องบินโบอิ้ง 747 ของสายการบินฝรั่งเศสกลับสู่อิหร่าน โดยมีประชาชนต้อนรับอย่างเนืองแน่น แม้ระยะแรกกองทัพบกประกาศว่าพร้อมหลั่งเลือดเพื่อค้ำบัลลังก์ชาห์ หรือหนุนรัฐบาลนายบัคเตียร์ ภายหลังกองทัพบกได้วางตัวเป็นกลาง ประชาชนฝ่ายโคมัยนีจึงได้เข้าควบคุมเตหะรานไว้ได้โดยบุกยึดที่ทำการรัฐบาล กระทรวงทบวงกรม ตึกรัฐสภา และสถานีตำรวจไว้ได้หมด
ต่อมารัฐบาลที่ได้รับการแต่งตั้งจากโคมัยนีก็เข้ารับหน้าที่ควบคุมสถานการณ์ภายในประเทศ และนำอิหร่านเข้าสู่การปกครองของรัฐอิสลามตั้งแต่นั้นเป็นต้นมา โดยมีผู้นำสูงสุดคือ อิหม่ามโคมัยนี เรียกว่า ฟากิฮ์ หรือ รอฮ์บัรร์ ถือเป็นผู้นำสูงสุดทางจิตวิญญาณมีอำนาจครอบคลุมทั้งการเมืองและการปกครองทั้งหมด
ชีวิตส่วนพระองค์

พระเจ้าชาห์ โมฮัมหมัด เรซา ปาห์ลาวี ทรงอภิเษกทั้งหมด 3 ครั้ง มีพระโอรส-ธิดา 5 พระองค์ โดยเป็นพระโอรส 2 พระองค์ พระธิดา 3 พระองค์ ได้แก่
ชีวิตส่วนพระองค์ > เฟาซียะห์แห่งอียิปต์

เจ้าหญิงเฟาซียะห์แห่งอียิปต์ ประสูติเมื่อ 5 พฤศจิกายน ค.ศ. 1921 พระราชธิดาในพระเจ้าฟูอัดที่ 1 แห่งอียิปต์ กับสมเด็จพระราชินีนาซลีแห่งอียิปต์ และพระราชขนิษฐาในพระเจ้าฟารุกที่ 1 แห่งอียิปต์  ชาห์ได้อภิเษกกับเจ้าหญิงเฟาซียะห์เมื่อครั้งยังดำรงพระอิสริยยศเป็นมกุฎราชกุมาร เมื่อวันที่ 16 มีนาคม ค.ศ. 1939 ณ กรุงไคโร ประเทศอียิปต์ และอภิเษกสมรสอีกครั้งที่กรุงเตหะราน ประเทศอิหร่าน สองปีต่อมามกุฎราชกุมารแห่งอิหร่านก็เสด็จเถลิงถวัลยราชสมบัติแห่งอิหร่านต่อจากพระราชบิดา เจ้าหญิงเฟาซียะห์จึงดำรงพระอิสริยยศเป็นราชินีแห่งอิหร่าน
พระราชินีเฟาซียะห์ทรงเป็นนางแบบให้เซซิล บีตัน ถ่ายพระฉายาลักษณ์เพื่อตีพิมพ์ลงในนิตยสารไลฟ์ (Life) โดยนายเซซิล บีตันได้กล่าวชื่นชมพระราชินีองค์นี้ว่าทรงเป็น "เทพธิดาวีนัสแห่งเอเชีย" ทั้งยังเสริมว่า "มีพระพักตร์รูปหัวใจคมซีดเผือดผิดปกติ แต่มีดวงพระเนตรสีฟ้าอันเฉียบคม" และด้วยความที่เป็นสตรีที่ทรงพระสิริโฉมจึงถือว่าเป็นหนึ่งในสตรีที่สวยที่สุดในโลกในขณะนั้น ชาห์และพระราชินีเฟาซียะห์มีพระราชธิดาด้วยกัน 1 พระองค์ คือ  เจ้าหญิงชาห์นาซ ปาห์ลาวี ซึ่งประสูติเมื่อวันที่ 26 ตุลาคม ค.ศ. 1940 แต่ความรักของทั้งสองกลับถึงทางตัน ภายหลังชาห์และพระราชินีเฟาซียะห์ได้ทรงหย่ากันอย่างเป็นทางการในปี ค.ศ. 1945 ที่ประเทศอียิปต์ และในปี ค.ศ. 1948 ที่ประเทศอิหร่าน โดยทางสำนักพระราชวังให้เหตุผลว่า "ด้วยสภาวะอากาศของเปอร์เซียทำให้สุขภาพของราชินีเฟาซียะห์ทรุดโทรม ดังนั้นจึงเห็นด้วยกับพระขนิษฐากษัตริย์อียิปต์ที่ต้องการจะหย่า" และชาห์ก็ออกมาประกาศว่า "ไม่มีผลกระทบต่อความสัมพันธ์อันดีที่มีอยู่ระหว่างอียิปต์กับอิหร่าน" หลังจากการหย่าสมเด็จพระราชินีเฟาซียะห์ได้กลับได้ไปใช้พระอิสริยยศ เจ้าหญิงแห่งอียิปต์และซูดาน ตามเดิม  ภายหลังเจ้าหญิงได้เสกสมรสกับอิสมาอิล ฮุสเซน ชีรีน และมีพระโอรส-ธิดา 2 องค์
ชีวิตส่วนพระองค์ > โซรยา อัสฟานดียารี

ชาห์ทรงอภิเษกสมรสครั้งที่สองกับสตรีสามัญชน นามว่านางสาวโซรยา อัสฟานดียารี-บักติยารี ประสูติเมื่อวันที่ 22 มิถุนายน ค.ศ. 1932 ณ โรงพยาบาลมิชชันนารีอังกฤษ เมืองอิสฟาฮาน เป็นธิดาของนายคาลิล อัสฟานดิยารี และนางอีวา คาร์ล โดยบิดาของเธอเป็นอดีตเอกอัครราชทูตอิหร่านประจำประเทศเยอรมันตะวันตก และเป็นชาวอิหร่านเชื้อสายเผ่าบักติยารี ส่วนมารดาเป็นชาวรัสเซียสัญชาติเยอรมัน โดยเธอเป็นญาติของซาดาร์ อาซาด ซึ่งเป็นผู้นำการเคลื่อนไหวในรัฐธรรมนูญอิหร่านแห่งศตวรรษที่ 20 โซรยาได้รู้จักกับชาห์ จากการแนะนำของนางฟารุฆ ซาฟาร์ บักติยารี ขณะที่โซรยายังศึกษาอยู่ในโรงเรียนฟินนิชิง ประเทศสวิตเซอร์แลนด์ โดยทั้งคู่ได้ทำการหมั้นกัน โดยของหมั้นในงานนี้คือแหวนเพชร 22.37 กะรัต ชาห์และโซรยาได้อภิเษกสมรสกันเมื่อวันที่ 12 กุมภาพันธ์ ค.ศ. 1951 ณ พระราชวังโกเลสตาน (Golestan Palace) กรุงเตหะราน ประเทศอิหร่าน ซึ่งเดิมทั้งสองมีแผนที่จะจัดงานอภิเษกสมรสในวันที่ 27 ธันวาคม ค.ศ. 1950 แต่พิธีได้ถูกเลื่อนออกไปเนื่องจากโซรยาได้ล้มป่วยลง
แต่ด้วยโซรยาไม่สามารถทำหน้าที่ให้กำเนิดรัชทายาทได้ โดยชาห์ทรงตรัสเรื่องนี้เป็นนัย เธอพยายามรักษาตามสถานพยาบาลต่างๆ แต่ก็ตระหนักดีว่าเธอจะไม่สามารถให้กำเนิดรัชทายาทได้ เธอจึงตัดสินใจหย่ากับชาห์อย่างเป็นทางการเมื่อวันที่ 6 เมษายน ค.ศ. 1958 และขณะนั้นชาห์ได้ให้ความสนพระทัยที่จะอภิเษกสมรสกับกับเจ้าหญิงมารีอา กาเบรียลลาแห่งซาวอย และพระราชธิดาของสมเด็จพระเจ้าอุมแบร์โตที่ 2 แห่งอิตาลี ซึ่งเรื่องราวของชาห์ที่พยายามจะอภิเษกสมรสกับเจ้าหญิงอิตาลีได้ถูกนำมาเรียกกันว่า "กษัตริย์มุสลิมกับเจ้าหญิงคาทอลิก" ส่วนหนังสือลอสเซวาตอเรโรมาโน (L'Osservatore Romano) ของสำนักวาติกันก็ได้เขียนอีกเช่นกันว่า "องุ่นพิษ" ส่วนสมเด็จพระราชินีโซรยาหลังจากการหย่า จึงได้รับพระอิสริยยศเป็น เจ้าหญิงแห่งอิหร่าน และได้ผันตัวเป็นนักแสดงในยุโรประยะหนึ่ง ก่อนที่จะสิ้นพระชนม์เมื่อวันที่ 26 ตุลาคม ค.ศ. 2001
ชีวิตส่วนพระองค์ > ฟาราห์ ดีบา

ชาห์ทรงอภิเษกสมรสครั้งที่สามกับสตรีสามัญชน นามว่านางสาวฟาราห์ ดีบา ประสูติเมื่อวันที่ 14 ตุลาคม ค.ศ. 1938 ณ ทางตะวันตกเฉียงเหนือของเมืองทาบริซ ประเทศอิหร่าน ธิดาของนายโซห์รับ ดีบา และนางฟารีเดห์ ฆอตไบ เธอมีเชื้อสายอเซอรี โดยบิดาของเธอเป็นคนพื้นเมืองอาเซอร์ไบจาน (อิหร่าน) ส่วนพระมารดานั้นมีพื้นเพมาจากจังหวัดกิลาน ซึ่งตั้งอยู่ชายฝั่งทะเลแคสเปียน
เธอได้ไปศึกษาต่อ ณ กรุงปารีส ประเทศฝรั่งเศส โดยศึกษาทรงด้านสถาปัตยกรรมศาสตร์ที่ปารีส  ซึ่งทำให้เธอมีโอกาสได้เข้าเฝ้าพระเจ้าชาห์เป็นครั้งแรก เมื่อครั้งที่พระเจ้าชาห์เสด็จเยือนฝรั่งเศสอย่างเป็นทางการ  ฟาราห์ได้เข้าเฝ้าพร้อมกับนักศึกษาชาวอิหร่านคนอื่นๆ ในสถานเอกอัครราชทูต ณ กรุงปารีสในปี ค.ศ. 1959 และต่อมาก็มีโอกาสเข้าเฝ้าอีกหลายครั้งเมื่อเสด็จกลับอิหร่านในช่วงปิดภาคเรียนฤดูร้อน ทั้งสองได้พัฒนาสัมพันธภาพ จนในที่สุดสำนักพระราชวังก็ประกาศหมั้นเมื่อวันที่ 23 พฤศจิกายน ในปีเดียวกัน และได้อภิเษกสมรสกันเมื่อวันที่  21 ธันวาคม ค.ศ. 1959 และเธอเป็นพระมเหสีพระองค์แรกที่สามารถให้ประสูติกาลพระราชโอรสเพื่อสืบราชบัลลังก์ได้เมื่อวันที่ 30 ตุลาคม ค.ศ. 1960 และเป็นพระมเหสีเพียงพระองค์เดียวของประวัติศาสตร์อิหร่านที่ได้มีการเฉลิมพระอภิไธยเป็น จักรพรรดินี หรือ ชาห์บานู (شاهبانو) องค์แรกและองค์เดียวของอิหร่านยุคปัจจุบัน และยังทรงสถาปนาให้เป็น "จักรพรรดินีนาถผู้สำเร็จราชการแทนพระองค์" ในกรณีที่พระองค์สวรรคตหรือไม่สามารถปกครองประเทศได้ก่อนที่มกุฎราชกุมารจะเจริญพระชันษาครบ 21 ชันษา ซึ่งถือว่าเป็นเรื่องที่แปลกใหม่สำหรับประเทศในตะวันออกกลาง ชาห์และฟาราห์มีพระราชโอรส-ธิดา 4 พระองค์ ได้แก่
มกุฎราชกุมารเรซา ปาห์ลาวี  (ประสูติ 31 ตุลาคม ค.ศ. 1960-) อภิเษกสมรสกับนางสาวยัสมิน อาเตมัด-อามินี มีพระธิดาด้วยกัน 3 พระองค์
เจ้าหญิงฟาราห์นาซ ปาห์ลาวี (ประสูติ 12 มีนาคม ค.ศ. 1963-)
เจ้าชายอาลี เรซา ปาห์ลาวีที่ 2 (ประสูติ 28 เมษายน ค.ศ. 1966 - สิ้นพระชนม์ 4 มกราคม ค.ศ. 2011) ทรงหมั้นกับซาราห์ ตาบาตาบัย แต่มีพระธิดาเพียงพระองค์เดียวที่เกิดจากนางสาวราฮา ดีเดวาร์
เจ้าหญิงไลลา ปาห์ลาวี  (ประสูติ 27 มีนาคม ค.ศ. 1970 – สิ้นพระชนม์ 10 มิถุนายน ค.ศ. 2001)
หลังจากการปฏิวัติอิสลาม อดีตจักรพรรดินีฟาราห์ได้เสด็จลี้ภัยร่วมกับครอบครัว แต่ภายหลังการสวรรคตของพระสวามี อดีตจักรพรรดินีทรงใช้ชีวิตส่วนใหญ่อยู่ในกรุงปารีส ประเทศฝรั่งเศส ซึ่งเป็นสถานที่ที่พระองค์ทรงพบกับพระสวามีครั้งแรก
สวรรคต

หลังจากที่พระเจ้าชาห์ ได้อพยพลี้ภัยพำนักในต่างประเทศหลายประเทศ สุดท้ายพระองค์จึงเสด็จสวรรคตที่กรุงไคโร ประเทศอียิปต์ด้วยโรคมะเร็ง เมื่อวันที่ 27 กรกฎาคม ค.ศ. 1980 โดยได้จัดงานพระศพของชาห์ให้อย่างสมพระเกียรติในฐานะอดีตพระเทวัน (น้องเขย) ของพระเจ้าฟารุกที่ 1 แห่งอียิปต์ โดยฝังไว้ในกรุงไคโร และในพระราชพิธีนี้มีชาวอิหร่านไปร่วมพิธีหลายแสนคน
ปัจจุบัน เจ้าชายเรซา ปาห์ลาวี มกุฎราชกุมารแห่งอิหร่าน พระราชโอรสองค์ใหญ่ของพระองค์ได้สถาปนาตนเองเป็นพระเจ้าชาห์อ้างสิทธิในราชบัลลังก์อิหร่านในปัจจุบัน ปัจจุบันพระองค์ทรงประทับลี้ภัยอยู่ในสหรัฐอเมริกา ร่วมกับพระภรรยาและพระราชธิดา
เครื่องราชอิสริยาภรณ์

เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) (ประเทศไทย)
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ฝ่ายหน้า (ม.จ.ก.) (ประเทศไทย)
แหล่งข้อมูลอื่น

Video Archive of Mohammad Reza Pahlavi.
Video: I knew Shah
A web site in Persian and English dedicated to Mohammad Reza Shah Pahlavi).
A web site in Persian dedicated to Reza Shah including video clip and photos March 2007) เก็บถาวร 2007-04-28 ที่ เวย์แบ็กแมชชีน.
A web site in Persian dedicated to Ardeshir Zahedi including video clip of marriage with Princess Shahnaz and photos of Shah March 2007) เก็บถาวร 2017-11-08 ที่ เวย์แบ็กแมชชีน.
The Shah's last interview (conducted by David Frost in Panama).
Interview with Mike Wallace - YouTube Video
Azadi TV: The Shah เก็บถาวร 2007-03-10 ที่ เวย์แบ็กแมชชีน
The Iranian constitution of 1906 (Persian) เก็บถาวร 2006-08-22 ที่ เวย์แบ็กแมชชีน.
| ก่อนหน้า |  | พระเจ้าชาห์ โมฮัมหมัด เรซา ปาห์ลาวี |  | ถัดไป |
| --- | --- | --- | --- | --- |
| พระเจ้าชาห์ เรซา ปาห์ลาวี |  | ชาห์แห่งอิหร่าน  (16 กันยายน ค.ศ. 1941 - 11 กันยายน ค.ศ. 1979) |  | ไม่มี (ระบอบกษัตริย์ถูกล้มล้าง) |
| พระเจ้าชาห์ เรซา ปาห์ลาวี |  | ประมุขแห่งรัฐอิหร่าน   (16 กันยายน ค.ศ. 1941 - 11 กันยายน ค.ศ. 1979) |  | อายะตุลลอหฺรูฮุลลอฮ์ โคมัยนี |
| ไม่มี |  | ผู้อ้างสิทธิในราชบัลลังก์อิหร่าน   (11 กุมภาพันธ์ ค.ศ. 1979 - 27 กรกฎาคม ค.ศ. 1980) |  | มกุฎราชกุมารเรซา ปาห์ลาวี |
| ด ค กราชวงศ์ปาห์ลาวี |
| --- | --- | --- |
ลำดับปฐมวงศ์
| พระมหากษัตริย์ |  เรซา ปาห์ลาวี  โมฮัมหมัด เรซา ปาห์ลาวี  |  |
| พระคู่ครอง |  นิมตาจ อัยรุมลู  เฟาซียะห์แห่งอียิปต์1  โซรยา อัสฟานดิยารี1  ฟาราห์ ดีบา  |  |
| รัชทายาท |  โมฮัมหมัด เรซา ปาห์ลาวี  เรซา ปาห์ลาวีที่ 2  |  |
1 ทรงหย่า   หมวดหมู่ ·  คอมมอนส์
เจ้าชายโมฮัมหมัด เรซา ฉายพระฉายาลักษณ์ร่วมกับพระบิดา พระพี่นางชามส์ และพระน้องนางอัชราฟ พระน้องนางฝาแฝด
พระองค์ขณะดำรงตำแหน่งมกุฎราชกุมาร และศึกษาในโรงเรียนทหารเตหะราน
พระราชวงศ์ปาห์ลาวี ในค.ศ. 1967
ชาห์ขณะมอบที่ดินแก่ราษฎรในการปฏิวัติขาว
การประท้วงของเหล่าประชาชนในกรุงเตหะราน
การชุมนุมปฏิวัติอิสลามหน้าจัตุรัสอิสรภาพในวันอาชูรอ ในปี ค.ศ. 1979
ในงานอภิเษกสมรสที่วังอาบิดิน ประเทศอียิปต์ ของพระองค์กับเจ้าหญิงเฟาซียะห์
ชาห์กับฟาราห์
พระบรมศพของพระองค์ในประเทศอียิปต์
กีฬาฮอกกี้น้ำแข็งในโอลิมปิกฤดูหนาว 2026

การแข่งขันกีฬาฮอกกี้น้ำแข็งในโอลิมปิกฤดูหนาว 2026 จะแข่งขันในสนามสองแห่งที่ตั้งอยู่ในกลุ่มมิลาน ปาลาอิตาเลีย และ ฟิเอรา มิลาโน
การแข่งขันประเภทชายจะมีทีมแข่งขัน 12 ทีม และประเภททีมหญิง 10 ทีม ขณะนี้รัสเซียและเบลารุสถูกแบนจากการแข่งขันชิงชนะเลิศระดับนานาชาติผ่านรายการของ IIHF ในปี ค.ศ. 2024 เนื่องจากการรุกรานทางทหารในยูเครน ยังไม่มีการตัดสินใจว่าจะขยายโทษแบนหรือไม่และอาจส่งผลกระทบต่อแชมป์เปี้ยนชิพ
สนาม

| ปาลาอิตาเลีย | มิลานแฟร์ |
| --- | --- |
ปาลาอิตาเลีย: 
มิลาน
ทีมชาย > การคัดเลือก

บทความหลัก: กีฬาฮอกกี้น้ำแข็งในโอลิมปิกฤดูหนาว 2026 – รอบคัดเลือก ทีมชาย
รอบคัดเลือกสำหรับทีมชายในโอลิมปิกฤดูหนาว 2026 ถูกกำหนดโดยการจัดอันดับโลกของ IIHF ต่อจากการแข่งขันฮอกกี้น้ำแข็งชายชิงแชมป์โลก 2023 แปดอันดับแรกจะเข้าร่วมพร้อมเจ้าภาพและสามทีมที่ผ่านรอบคัดเลือก
ทีมชาย > ประเทศที่เข้าร่วมแข่งขัน

กลุ่มถูกแบ่งตามการแข่งขันฮอกกี้น้ำแข็งชายชิงแชมป์โลก 2023 รอบคัดเลือกที่ 1, 2 และ 3 จะเป็นผู้ชนะของการแข่งขันรอบคัดเลือกรอบสุดท้าย การกำหนดโควต้าจะพิจารณาจากการแข่งขันรอบคัดเลือก
| กลุ่ม A | กลุ่ม B | กลุ่ม C |
| --- | --- | --- |
|   แคนาดา   สวีเดน   สวิตเซอร์แลนด์   อิตาลี |   ฟินแลนด์   เยอรมนี   Czechia  ผู้ผ่านรอบคัดเลือกทีมที่ 3 |   รัสเซีย   สหรัฐ  ผู้ผ่านรอบคัดเลือกทีมที่ 1  ผู้ผ่านรอบคัดเลือกทีมที่ 2 |
ทีมหญิง > การคัดเลือก

บทความหลัก: กีฬาฮอกกี้น้ำแข็งในโอลิมปิกฤดูหนาว 2026 – รอบคัดเลือก ทีมหญิง
จูริ อูเอโนะ

| จูริ อูเอโนะ |
| --- | --- |

สารนิเทศภูมิหลัง
เกิด:  (1986-05-25) 25 พฤษภาคม ค.ศ. 1986 (38 ปี)
คู่สมรส: วาดะ โช (Wada Sho)
อาชีพ: นักแสดง, นักร้อง
ปีที่แสดง: 2000 - ปัจจุบัน
ผลงานเด่น: เมกุมิ โนดะ:โนดะเมะ (Nodame Cantabile), รุกะ คิชิโมโตะ (Last Friends) , นัทสึมิ เซโตะ (Good doctor)
สังกัด: Amuse Inc.
ฐานข้อมูล
IMDb
จูริ อูเอโนะ (ญี่ปุ่น: 上野樹里; โรมาจิ: Ueno Juri) เป็นนักแสดงหญิงชาวญี่ปุ่น เป็นชาวจังหวัดเฮียวโงะ ประเทศญี่ปุ่น เป็นบุตรสาวคนเล็ก พี่สาวเป็นนักร้อง-นักแต่งเพลง ชื่อ มานะ อูเอโนะ พี่สาวคนโตเป็นดีเจชื่อ ซาโอริ อูเอโนะ เริ่มเข้าสู่วงการบันเทิงครั้งแรกเมื่อปี 2000 จากการถ่ายแฟชั่น แล้วจึงเริ่มเป็นพรีเซ้นเตอร์โฆษณา และเริ่มงานในฐานะนักแสดงครั้งแรกในปี 2002 ในละครเรื่อง Seison Ai Suru Mutsume No Tameni
ผลงานเรื่องที่ทำให้เธอเป็นที่รู้จักของผู้ชมทั้งในประเทศญี่ปุ่น และในต่างประเทศคือบทบาทของนักศึกษาสาว นักเปียโนอัจริยะแห่งมหาวิทยาลัยดุริยางคศิลป์ ชื่อ เมกุมิ โนะดะ (ญี่ปุ่น: 野田恵; โรมาจิ: Noda Megumi) หรือที่รู้จักกันดีในชื่อ โนะดะเมะ จากละครโทรทัศน์เรื่อง วุ่นรัก นักดนตรี ซึ่งมีการนำเข้ามาแพร่ภาพในประเทศไทย ในชื่อ "จังหวะรัก หัวใจดนตรี" ในปี 2008 เธอได้รับบทบาทที่แตกต่างไปจากบทบาทอื่น ๆ ที่เคยได้รับ โดยแสดงเป็น รุกะ คิชิโมโตะ (ญี่ปุ่น: 岸本瑠可; โรมาจิ: Ruka Kishimoto) นักแข่งรถมอร์เตอร์ไซค์วิบาก ในซีรีส์เรื่อง Last Friends จากบทบาทนี้ทำให้เธอได้รับรางวัลจากสถาบันต่าง ๆ เช่น 12th Nikkei Sport Drama Granprix for Spring Drama : Best Supporting Actress, 57th The Televition Academy Award : Best Supporting Actress ฯลฯ
ผลงาน > Web Drama

| 0 | 1 | 2 | 3 | 4 | 5 |
| --- | --- | --- | --- | --- | --- |
| ช่วงเวลา | ประเภท | ชื่อเรื่อง | สถานี | บทบาท | ชื่อตัวละคร |
| 2015.11.02 ~ 2015.11.23 | Web Drama   | Secret Message (ญี่ปุ่น: シークレット・メッセージ)  | DTV in Japan, Naver TVCast in Korea, Line TV in Thailand & Taiwan | บทนำ (ร่วมกับ ทีโอพี (นักร้อง)) | ฮะรุกะ - Haruka (ญี่ปุ่น: ハルカ) |
ผลงาน > ภาพยนตร์

| 0 | 1 | 2 | 3 | 4 | 5 |
| --- | --- | --- | --- | --- | --- |
| วันที่ออกฉาย | ชื่อเรื่อง | ผู้กำกับ | บทบาท | ชื่อตัวละคร | หมายเหตุ |
| 2003.12.13 | Jozee to Tora to Sakanatachi : Jozee, The Tiger and The Fish (ญี่ปุ่น: ジョゼと虎と魚たち) 　 | อิชชิน อินุโด | เดบิวต์งานภาพยนตร์ | คานาเอะ - Kanae |  |
| 2004.04.17 | Chirusoku No Natsu (ญี่ปุ่น: チルソクの夏) | คิโยชิ ซาซาเบะ | บทสมทบ | มาริ ซึกิยาม่า – Mari Sugiyama |  |
| 2004.09.11 | Swing Girls - สาวสวิง กลิ้งยกแก๊งค์ (ญี่ปุ่น: スウィングガールズ) | ชิโนบุ ยากุจิ | บทนำ | โทโมโกะ ซูซุกิ – Tomoko Suzuki |  |
| 2005.07.02 | Kame Wa Igai To Hayaku Oyogu (ญี่ปุ่น: 亀は意外と速く泳ぐ) | ซาโตชิ มิกิ | บทนำ | ซุซุเมะ คะตะคุระ – Suzume Katakura |  |
| 2005.09.03 | Summer Time Machine Blues (ญี่ปุ่น: サマータイムマシン・ブルース) | คะซึยุคิ โมโตะฮิโร | บทนางเอก | ฮารุกะ ชิบาตะ – Haruka Shibata |  |
| 2006.07.15 | Warau Michael (ญี่ปุ่น: 笑う大天使) | อิซเซ โอดะ | บทนำ | ฟุมิโอะ ชิโจ – Fumio Shijou |  |
| 2006.09.16 | Deguchi No Nai Umi : Sea without Exit - สงครามบัญญัตินามวีรบุรุษ (ญี่ปุ่น: 出口のない海) | คิโยชิ ซาซาเบะ | บทนางเอก | มินาโกะ นารุมิ – Minako Narumi |  |
| 2006.10.14 | Shiawase No Switch (ญี่ปุ่น: 幸福のスイッチ) | มานะ ยาสุดะ | บทนำ | เร อินาดะ – Rei Inada |  |
| 2006.10.28 | Niji No Megami – Rainbow Song : กว่าจะรู้ว่ารัก (เพื่อน) (ญี่ปุ่น: 虹の女神 Rainbow Song) | นาโอโตะ คุมะซาว่า | บทนางเอก | อาโออิ ซาโต้ – Aoi Sato |  |
| 2006.11.03 | Shichi Gatsu Nijuuyokka Douri No Kurisumasu (ญี่ปุ่น: 7月24日通りのクリスマス) | โชสุเกะ มุราคามิ | บทสมทบ | เมกุมิ ค้มบายาชิ – Megumi Kambayashi |  |
| 2008.02.16 | Naoko　 (ญี่ปุ่น: 奈緒子) | โทโมะยุคิ ฟุรุมายะ | บทนำ | นาโอโกะ ชิโนมิยะ – Naoko Shinomiya |  |
| 2008.03.29 | Kung Fu Kung (ญี่ปุ่น: カンフーくん) | อิซเซ โอดะ | บทรับเชิญ | พนักงานร้านซูชิ |  |
| 2008.09.06 | Goo Goo Datte Neko Dearu : Goo Goo The Cat (ญี่ปุ่น: グーグーだって猫である) | อิชชิน อินุโด | บทสมทบ | ผู้ช่วยนักเขียน นาโอมิ - Naomi |  |
| 2008.09.27 | Kodomo No Kodomo (ญี่ปุ่น: コドモのコドモ) | โคจิ ฮะกิอุดะ | บทรับเชิญ | มาม่าซัง เจ้าของร้านเหล้า |  |
| 2009.09.12 | Killer Virgin Road (ญี่ปุ่น: キラー・ヴァージンロード) | โกโร่ คิชิทานิ | บทนำ | ฮิโรโกะ นุมะจิริ – Hiroko Numajiri |  |
| 2009.12.19 | Nodame Cantabile The Movie Part 1 (ญี่ปุ่น: のだめカンタービレ　最終楽章　前編) | ฮิเดกิ ทะเคอุจิ | บทนำ (ร่วมกับ ฮิโรชิ ทามากิ) | เมกุมิ โนดะ หรือ โนดาเมะ – Megumi Noda or Nodame |  |
| 2010.04.15 | Nodame Cantabile The Movie Part 2 (ญี่ปุ่น: のだめカンタービレ　最終楽章　後編) | ฮิเดกิ ทะเคอุจิ | บทนำ (ร่วมกับ ฮิโรชิ ทามากิ) | เมกุมิ โนดะ หรือ โนดาเมะ – Megumi Noda or Nodame |  |
| 2013.10.12 | Girl In The Sunny Place : Hidamari No Kanojo (ญี่ปุ่น: 陽だまりの彼女) | ทาคาฮิโระ มิกิ | บทนางเอก | มาโอะ วะตะระอิ – Mao Watarai |  |
| 2015.08.20 (Korea)   2016.01.22 (Japan) | เดอะบิวตีอินไซด์ (ญี่ปุ่น: ビューティー・インサイド) ,  |  |  | อูจิน – Woojin |  |
| 2016 | Otousan To Itosan (ญี่ปุ่น: お父さんと伊藤さん)  |  |  | อายะ – Aya |  |
ผลงาน > งานพากษ์เสียง

| 0 | 1 | 2 | 3 | 4 | 5 |
| --- | --- | --- | --- | --- | --- |
| วันที่ออกฉาย | ชื่อเรื่อง | ผู้กำกับ | บทบาท | ชื่อตัวละคร | หมายเหตุ |
| 2004 | Last Concert |  |  | สเตลล่า | ให้เสียงพากษ์ |
| 2007.10.06 | Hoodwinked (ญี่ปุ่น: リトル・レッド レシピ泥棒は誰だ!?, ไทย: เรื่องจริงของหนูน้อยหมวกแดง) |  | บทนางเอก | เร้ด – Red | ให้เสียงพากษ์ |
| 2008.07.25 | Wanko THE MOVIE 2  |  |  |  | ให้เสียงพากษ์ บรรยายประกอบ |
ผลงาน > งานกำกับภาพยนตร์

2008 PLANETARIUM (ผู้กำกับรับเชิญ)
ผลงาน > โฆษณา > โฆษณาทางวิทยุ

Daiwa House
2009.1.31 : 「Mainichi Ga Tanoshikunaru」 Episode
2009.1.31 : 「Seikatsu Wa Wakuwaku」 Episode
ผลงาน > โฆษณา > โฆษณาทางหนังสือพิมพ์

Daiwa House
2012.03.22 : D-Room 「Motto Ii Bouhan ga Aru to Omoimasu - Pet Shop」Episode
2012.09.10 : D-Room 「Motto Ii Bouhan ga Aru to Omoimasu - Kamen Raider」Episode
2013.02.27 : D-Room 「Kono Chikyu ni, Motto Anshin De Heiwa na Heya Wo!」Episode
2013.09.02 : D-Room 「Toki ni wa, Sekai no Heiwa yori Daiji Kamoshirenai Basho ga aru!」Episode
2014.03.06 : D-Room 「Shinka sareta Security Kara, Me ga Hanasenai!」Episode
2015.03.06 : D-Room 「Joshi wa Yokubari dakara, Joshi ga sumu heya mo Yokubaranaito!」Episode
2015.09.04 : D-Room 「Kono Shumatsu Kengaku Kai ni kite, D-Room no Anshin wo Kanshin Shiyou!」Episode
2016.03.01 : D-Room 「賃貸住宅経営 春の全国一斉実例見学会開催」Episode
ผลงาน > อีเว้นท์พิเศษ

2014.09.14 ร่วมงานเทศกาลเชื่อมความสัมพันธ์ ญี่ปุ่น - เกาหลี 2014 ที่โซล ประเทศเกาหลีใต้ (「日韓交流おまつり2014 in Seoul」) ,
ผลงาน > สารคดีและรายการพิเศษ

2006.12.04 รายการ SMAP X SMAP (ช่วง Bistro SMAP) 
สถานีโทรทัศน์ Fuji TV เป็นแขกรับเชิญร่วมกับฮิโรชิ ทามากิ
2007.05.25 รายการ Jounetsu Taiyo : Juri Ueno 
สถานีโทรทัศน์ TBS (สารคดีเกี่ยวกับบุคคลที่รับเชิญมาในแต่ละครั้ง)
2007.04.06 รายการ Kagayaku Onna 
สถานีโทรทัศน์ NHK (ถ่ายทำที่ประเทศอังกฤษ - โฮมสเตย์ที่คอร์นวอล, พบนักเขียนที่ชอบ)
2008.02.24 รายการ Tsurube No Sujinashi 
สถานีโทรทัศน์ CBC บทแขกรับเชิญ 
 (รายการนี้แขกรับเชิญจะต้องมาแสดงละครตามที่ทางรายการกำหนดสถานการณ์, ฉาก และลักษณะนิสัยตัวละครไว้ โดยไม่มีบทพูดให้ 
แขกรับเชิญต้องคิดคำพูดโต้ตอบเอง ตามสถานการณ์นั้น ๆ)
2008.03.01 รายการ Earth Odyssy 
สถานีโทรทัศน์ TBS (ถ่ายทำที่แอฟริกา)
2008.08.23 รายการ Kobe Collection Autumn & Winter 
แขกรับเชิญ Secret Guest เดินแบบชุดฟินาเล่
2009.01.04 ~ รายการ Hatake No Uta 
สถานีโทรทัศน์ Tokyo Television บรรยายตอนเปิดและปิดรายการ
2009.03.20 รายการ 「Ueno Juri - Indo wo Yuku JiJi no Furusato wo Tazunete」 (｢上野树里 インドをゆく ～じいじのふるさとをたずねて～｣) 
สถานีโทรทัศน์ NHK (ถ่ายทำที่ประเทศอินเดีย)
ผลงาน > นิทรรศการ

2009.01.10 ~ 2009.01.22 นิทรรศการภาพวาดจากเมาอิ โดย จูริ อูเอโนะ
ผลงาน > CD > ซิงเกิล

2007.05.23 เพลง Onara Taiso (ประกอบละคร Nodame Cantabile สถานี Fuji TV) เดบิวต์การเป็นนักร้องครั้งแรก
2007.12.05 ~ 2008.01 เพลง Jiji No E Tegami~Grand Father's Letter (ประกอบรายการ Minna No Uta สถานี NHK)
2010.06.30 เพลง Egao No Hana (ประกอบรายการ Minna No Uta สถานี NHK)
2011.04.20 เพลง Let's try again (ซิงเกิ้ลพิเศษ ร่วมกับศิลปินในสังกัด AMUSE INC. หรือ Team Amuse!! รายได้สมทบเป็นเงินบริจาคช่วยเหลือผู้ประสบภัย แผ่นดินไหวและคลื่นสึนามิในโทโฮะกุ พ.ศ. 2554) ,
ผลงาน > CD > อัลบั้ม

2004.08.21 SWING GIRLS Original Soundtrack
2005.03.23 SWING GIRLS LIVE
ผลงาน > DVD

2005.04 Swing Girls First & Last Concert (บันทึกการแสดงสดเมื่อวันที่ 27，28 ธันวาคม 2547 ในฐานะ สมาชิกวง Swing Girls & A Boy)
2009.01.23 Juri Ueno 1st DVD「上野樹里　ao akua (อะโอ อะควา) 」
ผลงาน > Book

2004.12 JURI first
2006.12 PHOTO BOOK『A PIACERE（ピアチェーレ）』
2009.01.23 「JURI -ao akua-」 (Message & Photo Book)
2012.04 「Mono Tsukuri no Tanoshisa Hakken! Ueno Juri to Nani ka wo Tsukuru Tabi」 (ものづくりの楽しさ発見! 上野樹里とナニカをツクル旅)
2016.04.20 「Danshi Gohan No Hon - Sono 8」 (男子ごはんの本 その８)